พอดี ไปบริจาคเลือดมาค่ะ แต่มีเอกสารจากรพ.แจ้งผลเลือดผิดปกติ คาดว่าอาจ จิดเชื้อ ซิฟิลิส ควรทำอย่างไรคะ กลัวมาเครียดมาไม่กล้าไปหาทำตัวไม่ถูกกลัวเค้าจะมองเราไม่ดีแต่เราไม่เคยมีอะไรกับใครมั่วนะคะมีแต่กับแฟน
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายขาดได้ด้วยการให้ยาฆ่าเชื้อเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาค่ะดังนั้นแนะนำให้รีบไปพบแพทย์ นำผลตรวจเลือดนี้ไปปรึกษาแพทย์ และรับการรักษาซิฟิลิซต่อไป ควรพาแฟนไปตรวจและรักษาไปพร้อมๆกันด้วย ไม่อย่างนั้นก็จะกลับมาเป็นซ้ำได้